Hotărârea Curții (Camera a doua) din 5 decembrie 2013 – Caffaro Srl, plasată în regim de administrare extraordinară/Comisia Europeană
(Cauza C-447/11)1
(Recurs – Înțelegeri – Piața europeană a peroxidului de hidrogen și a perboratului de sodiu – Decizie de constatare a unei încălcări a articolului 81 CE – Calculul amenzii – Durata încălcării – Prescripție – Circumstanțe atenuante)
Limba de procedură: italiana
Părțile
Recurentă: Caffaro Srl, plasată în regim de administrare extraordinară (reprezentanți: C. Biscaretti di Ruffia și E. Gambaro, avocați)
Cealaltă parte din procedură: Comisia Europeană (reprezentanți: V. Di Bucci, L Malferrari, R. Striani și B. Gencarelli, agenți)
Obiectul
Recurs formulat împotriva Hotărârii Tribunalului (Camera a șasea extinsă) din 16 iunie 2011, Caffaro/Comisia (T-192/06), prin care Tribunalul a respins o cerere de anulare a Deciziei C(2006) 1776 final a Comisiei din 3 mai 2006 privind o procedură de aplicare a articolului 81 [CE] și a articolului 53 din Acordul privind SEE (cazul COMP/F/38.620 – Peroxid de hidrogen și perborat), în măsura în care Comisia impune prin aceasta o amendă în solidar reclamantei și SNIA SpA, sau de reducere a cuantumului amenzii menționate – Amenzi – Egalitate de tratament – Prescripție – Obligație de motivare
Dispozitivul
Respinge recursul.
Obligă Caffaro Srl, plasată în regim de administrare extraordinară, la plata cheltuielilor de judecată.
____________
1     JO C 311, 22.10.2011.